**OBČINSKA VOLILNA KOMISIJA**

**OBČINE ROGAŠOVCI**

Številka: 041-3/2018-13

Datum: 4. 8.2018

**POLITIČNE STRANKE**

**DRUGE ORGANIZACIJE OBČANOV V OBČINI**

**OBČANI**

**ZADEVA: Imenovanje volilnih odborov**

Predsednik Državnega zbora RS je razpisal redne volitve v občinske svete in redne volitve županov Lokalne volitve bodo v nedeljo, 18. novembra 2018 v Uradnem listu RS 48/2018.

V skladu z določili Zakona o lokalnih volitvah Uradni list RS, št. [94/07](http://www.uradni-list.si/1/objava.jsp?sop=2007-01-4693) – uradno prečiščeno besedilo, [45/08, 83/12 in 68/17](http://www.uradni-list.si/1/objava.jsp?sop=2017-01-3192)) glasovanje na voliščih vodijo volilni odbori.

Politične stranke, druge organizacije občanov v občini ter občani lahko občinski volilni komisiji dajo svoje predloge za imenovanja predsednika in članov volilnega odbora ter njihovih namestnikov.

Volilni odbor imenuje občinska volilna komisija, sestavljajo jih pa predsednik in člani volilnega odbora ter njihovi namestniki in se imenujejo izmed občanov, ki imajo stalno prebivališče v občini in imajo volilno pravico.

V skladu z odločbo ustavnega sodišča je bil zakon dopolnjen tako, da pri sestavi volilnih odborov zagotavlja nepristranskost v razmerju do kandidatov na lokalnih volitvah. Predsednik, član volilnega odbora in njun namestnik ne more biti zakonec, oče, mati, otrok, sestra ali brat, posvojitelj ali posvojenec kandidata v volilni enoti, v kateri je ta volilni odbor imenovan, niti ne more živeti s kandidatom v zunajzakonski skupnosti ali registrirani istospolni partnerski skupnosti.

Oseba, imenovana v volilni odbor, je dolžna obvestiti občinsko volilno komisijo v treh dneh po javni objavi kandidatur o svojem sorodstvenem ali drugem razmerju s kandidatom. Če tega ne stori ali če poda o tem lažno izjavo, se lahko kaznuje za prekršek.

Predlagatelj mora ob vložitvi predlogov za člana volilnega odbora za vsakega od kandidatov za predsednika in člana volilnega odbora oziroma njihove namestnike priložiti njegovo pisno izjavo,

da soglašajo z imenovanjem v volilni odbor, in njegovo pisno izjavo, da bodo najpozneje v treh dneh po javni objavi kandidatur obvestili volilno komisijo o sorodstvenem ali drugem razmerju s kandidatom (vzorec izjave – soglasja, vam pošiljamo v prilogi).

Predsedniku, članu volilnega odbora in njihovemu namestniku, ki je s kandidatom v sorodstvenem ali drugem razmerju, preneha funkcija v volilnem odboru. Pristojna volilna komisija ga razreši in imenuje nadomestnega predsednika oziroma člana volilnega odbora ali njihovega namestnika.

Volilni odbor na volišču skrbi za pripravo volišč, za pravilnost glasovanja, za to, da sta omogočeni svoboda in tajnost glasovanja, skrbi za red in mir na volišču, ugotavlja volilno pravico volivcev po volilnem imeniku, ugotavlja izid volitev na volišču...

Člani volilnega odbora ne morejo kandidirati na volitvah, ne morejo biti člani več kot enega volilnega organa in ne morejo biti predstavniki oz. zaupniki kandidatov.

Na podlagi navedenega vas pozivamo, da  **najkasneje do 13. 9. 2018** podate svoje predloge za člane volilnih odborov s priloženo podpisano izjavo kandidata. Predloge posredujte na naslov: Občinska volilna komisija občine Rogašovci, Sveti Jurij 13, 9262 Rogašovci.

Predsednica Občinske volilne komisije občine

Martina Recek

**Soglasje kandidata za člana volilni odbor**

Podpisana/podpisani:

, rojen/a

(ime in priimek) (rojstni datum)

s stalnim prebivališčem:

(naslov)

kontaktni podatki (številka telefona):

**soglašam,**

s predlogom za (obkrožite) predsednika / člana oziroma namestnika predsednika / člana volilnega

odbora na

volišču:

(številka oziroma ime volišča)

v katerega me predlaga \_

na lokalnih volitvah, ki bodo 18.11.2018 in morebiti drugi krog glasovanja.

Podpisani prav tako s podpisom izjavljam, da bom na podlagi 37. člena Zakona o lokalnih volitvah **najpozneje v 3 dneh po javni objavi kandidatur oziroma list kandidatov obvestil Občinsko volilno komisijo občine Gornji Petrovci o sorodstvenem ali drugem razmerju s kandidatom** (*Predsednik, član volilnega odbora in njun namestnik ne more biti zakonec, oče,*

*mati, ot rok, sestr a ali brat , posvoji telj al i posvojenec kandidat a, nit i ne mor e živeti s kandidat om v zunajzakonski skupnosti ali registrirani istospolni partnerski skupnosti.*) in sem seznanjen, da če tega ne storim oz. če o tem podam lažno izjavo, da se me lahko za prekršek kaznuje z globo.

V/na , dne

Podpis:

Občinska volilna komisija se obvezuje, da bo navedene osebne podatke uporabljala izključno v namene, določene s predpisi, ki urejajo finančno poslovanje državnih organov in varovanje osebnih podatkov.